《天台李公孟长官出示桐柏观百丈坑玉兰且索赋》
宋代·谢伋

桐柏古福地，琼台上侵星。
仙人种玉处，瑶草犹亭亭。
羽人纫作佩，瑞露濯芳馨。
悬崖百丈坑，九畴诗得经。
真境有谁何，守护烦六丁。
长官仙李氏，不畏兹山灵。
河阳无数花，叶蕊炫紫青。
受此贞洁姿，不露凡卉形。
命彼轻举者，窃取岩中扃。
封植入笼槛，罗列帝轩屏。
结根失所托，催残日飘零。
揖我求我言，矢诗当见听。
草木遂其性，民物自安宁。
君其毋求奇，采掇遮可停。
兰玉近取譬，何用专阶庭。
人观尽白眼，莫遣下青冥。

作者简介：蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。